Almennt um þríþrautinaÍ gegnum tíðina hafa margir gengið upp á Akrafjall og á síðastliðnum árum hafa vinsældir sjósunds aukist til muna . Reglulega hittast meðlimir Sjóbaðsfélags Akraness og synda í sjónum við Langasand á Akranesi . Nú í fyrsta sinn verður haldin þríþraut þar sem hugmyndin er að sameina Akrafjallsgönguna og sjósund við Langasand . TímasetningÞrautin verður haldin laugardaginn 13. júlí og hefst kl 11 árdegis . Kynning á leiðinni verður upp úr 10 í íþróttamiðstöðinni að Jaðarsbökkum , fyrir þá sem hafa áhuga . Þrautin hefst og lýkur við Langasand á Akranesi og er öll aðstaða fyrir þátttakendur verður í sundlauginni sem er staðsett fyrir ofan Langasand . Skráning og þátttökugjaldSkráning fer fram á www.hlaup.is . Einnig má senda tölvupóst á almadurinn@gmail.com . Þátttökugjald er 1.000 kr . Sjóbaðsfélag Akraness skipuleggur keppnina en styrktaraðilar eru Akraneskaupstaður og Norðurál . ÞrautinÞrautin er eftirfarandi : Hjólað verður frá Langasandi að Akrafjalli sem er c.a. 5,5 km , c.a. 1,3 km á malbiki og 4,2 km á möl . Þaðan haldið upp á Háahnúk á Akrafjalli sem er um 550 metrar , þar skrifað í gestabók . Frá Akrafjalli er svo hjólað aftur að Langasandi ( 5,5 km ) . Á Langasandi er synt um 400 metrar meðfram ströndinni . Stutt er svo í heitan pott eftir sundið . Tímataka og drykkjarstöðvar Tímataka er á leiðinni . Boðið verður upp á drykki og hressingu við Akrafjall og Langasand . VerðlaunVerðlaun verða veitt fyrir fyrsta sæti karla og kvenna . UpplýsingarUpplýsingar um hlaupið er veitir Guðmundur í síma 863-1433 eða Pálmi 844-3078 . ÖryggiAlmennt er lítil umferð ökutækja á hjólaleiðinni en þó eru þátttakendur minntir á að þeir hjóla / hlaupa / synda á eigin ábyrgð og eru þeir hvattir til að nota skærlitaðan fatnað til að auka öryggi . Menn frá Björgunarfélagi Akraness verða á fjallinu og bátur frá félaginu verður fyrir utan Langasand . Synt verður meðfram ströndinni og því á sundmaður að geta staðið í sjónum ef hann þreytist .